text: Hjemløse siger nej til nedslidt pensionat
  25 januar 2012 kl. 10.24
  Forholdene på pensionatet Skjolbo i Esbjerg er nu så elendige, at de hjemløse ikke gider at bo der mere.
  De ti kvadratmeter store værelser er nedslidte, og 12 personer må deles om to toiletter. De forhold lever ikke en gang op til de hjemløses standarder.
  - Vi har faktisk haft hjemløse, som har sagt nej, fordi de ikke syntes, det var godt nok. De ville hellere sove på en sofa end have et værelse hos os, siger forstander Dieter Sebelin til dr.dk/p4.
  I dag bor Skjolbo på Skjoldsgade i Esbjerg, men til maj er det dog planen, at pensionatet flytter til nye lokaler.
  